ΚΑΝΟΝΙΣΜΟΣ ( ΕΟΚ ) αριθ . 863/91 ΤΗΣ ΕΠΙΤΡΟΠΗΣ της 8ης Απριλίου 1991 σχετικά με την ειδική πώληση βουτύρου παρέμβασης που προορίζεται για εξαγωγή στη Σοβιετική Ένωση και την τροποποίηση του κανονισμού ( ΕΟΚ ) αριθ . 569/88

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 804/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του γάλακτος και των γαλακτοκομικών προϊόντων ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3641/90 ( 2 ), και ιδίως το άρθρο 6 παράγραφος 7,

τον κανονισμό ( ΕΟΚ ) αριθ . 1678/85 του Συμβουλίου της 11ης Ιουνίου 1985 περί καθορισμού των τιμών συναλλάγματος που πρέπει να εφαρμοστούν στο γεωργικό τομέα ( 3 ), όπως τροποποιήθηκε τελευταία από τον κανονισμό ( ΕΟΚ ) αριθ . 791/91 ( 4 ), και ιδίως το άρθρο 4,

Εκτιμώντας :

ότι ο κανονισμός ( ΕΟΚ ) αριθ . 985/68 του Συμβουλίου της 15ης Ιουλίου 1968 περί καθορισμού των γενικών κανόνων που διέπουν τα μέτρα παρεμβάσεως στην αγορά του βουτύρου και της κρέμας γάλακτος ( 5 ), όπως τροποποιήθηκε τελευταία από τον κανονισμό ( ΕΟΚ ) αριθ . 3644/90 ( 6 ), ορίζει, στο άρθρο 6, ότι είναι δυνατό να θεσπιστούν ειδικοί όροι κατά τη διάθεση προς πώληση του βουτύρου με σκοπό την εξαγωγή, ώστε να λαμβάνονται υπόψη οι ειδικές απαιτήσεις των εν λόγω πωλήσεων και να διασφαλίζεται ότι το προϊόν δεν εκτρέπεται από τον προορισμό του -

ότι, στις 12 Δεκεμβρίου 1990 η επιτροπή του πρωτοκόλλου σχετικά με τις γαλακτομικές λιπαρές ουσίες η οποία λειτουργεί στο πλαίσιο της Γενικής Συμφωνίας Δασμών και Εμπορίου ( ΓΣΔΕ ) χορήγησε παρέκκλιση από τις διατάξεις του άρθρου 3 του πρωτοκόλλου σχετικά με τις γαλακτοκομικές λιπαρές ουσίες προκειμένου να επιτραπούν πωλήσεις βουτύρου στη Σοβιετική Ένωση σε τιμές χαμηλότερες από την ελάχιστη τιμή ΓΣΔΕ -

ότι λόγω των ποσοτήτων βουτύρου που βρίσκονται επί του παρόντος σε δημόσιο απόθεμα και εξ αιτίας της πιθανής αύξησης των ποσοτήτων αυτών στο μέλλον, οι εν λόγω ποσότητες πρέπει να χρησιμοποιηθούν, κατά το δυνατό, για την εκτέλεση των πωλήσεων αυτών - ότι, κατά συνέπεια, ενδείκνυται να τεθούν στη διάθεση των συναλλασσομένων ορισμένες ποσότητες βουτύρου που προέρχονται από δημόσιο απόθεμα και να πραγματοποιηθεί διαγωνισμός για να καθοριστεί κυρίως η ελάχιστη τιμή πωλήσεως -

ότι, προκειμένου για να διασφαλιστεί ότι το βούτυρο δεν εκτρέπεται από τον προορισμό του, πρέπει να εφαρμόζεται καθεστώς ελέγχου ήδη από την έξοδο του βουτύρου από το απόθεμα και μέχρι την άφιξή του στην τρίτη χώρα για την οποία προορίζεται - ότι, για λόγους σαφήνειας, είναι σκόπιμο να υπενθυμιστεί ότι εφαρμόζονται οι διατάξεις που προβλέπονται στον κανονισμό ( ΕΟΚ ) αριθ . 569/88 της Επιτροπής ( 7 ), όπως τροποποιήθηκε τελευταία από τον κανονισμό ( ΕΟΚ ) αριθ . 843/91 ( 8 ), καθώς και στον κανονισμό ( ΕΟΚ ) αριθ . 2220/85 της Επιτροπής ( 9 ), όπως τροποποιήθηκε τελευταία από τον κανονισμό ( ΕΟΚ ) αριθ . 3745/89 ( 10 )- ότι, εξάλλου, είναι αναγκαίο να προβλεφθούν συμπληρωματικοί όροι, δεδομένου του ειδικού χαρακτήρα της εν λόγω ενέργειας -

ότι η Επιτροπή Διαχείρισης Γάλακτος και Γαλακτοκομικών Προϊόντων δεν διατύπωσε γνώμη στην προθεσμία που όρισε ο πρόεδρός της,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ : Άρθρο 1

Πραγματοποιείται, με τους όρους που προβλέπονται στον παρόντα κανονισμό, πώληση μέγιστης ποσότητας 124 000 τόνων βουτύρου με περιεκτικότητα σε λίπος ίση ή υψηλότερη από 82 % και το οποίο έχει αγορασθεί σύμφωνα με το άρθρο 6 παράγραφος 1 του κανονισμού ( ΕΟΚ ) αριθ . 804/68 . Η κατανομή, ανά κράτος μέλος, των ποσοτήτων βουτύρου που τίθενται σε πώληση, εμφαίνεται στο παράρτημα . Άρθρο 2

1 . Το βόυτυρο πωλείται από την ψυκτική αποθήκη σύμφωνα με διαδικασία διαγωνισμού .

2 . Το παράρτημα έχει θέση προκήρυξης διαγωνισμού . Τα στοιχεία σχετικά με τις ποσότητες καθώς και τους χώρους αποθηκεύσεως του βουτύρου είναι δυνατόν να λαμβάνονται από τους ενδιαφερόμενους στις διευθύνσεις που αναφέρονται στο εν λόγω παράρτημα . Οι οργανισμοί παρέμβασης μπορούν εξάλλου να προβαίνουν σε δημοσίευση των προκηρύξεων στην έδρα τους καθώς και σε συμπληρωματικές δημοσιεύσεις .

3 . Κάθε ενδιαφερόμενος υποβάλλει την προσφορά αγοράς του σε έναν από τους οργανισμούς παρέμβασης που αναφέρονται στο παράρτημα, το αργότερο στις 16 Απριλίου 1991, στις 12.00, μετά από τη λήξη της ανωτέρω αναφερόμενης προθεσμίας και πριν από τις 20 Απριλίου 1991, ο ενδιαφερόμενος αποστέλλει με τέλεξ ή τελεφάξ αντίγραφο της προσφοράς του στην Επιτροπή των Ευρωπαϊκών Κοινοτήτων, διεύθυνση VI -D 1, rue de la Loi 120, B-1049 Bruxelles τέλεξ 2203Β agrec - ( τελεφάξ 235 33 10 ). Πριν από την ίδια ημερομηνία, οι οργανισμοί παρέμβασης ανακοινώνουν στην Επιτροπή τις λαμβανόμενες προσφορές .

4 . Η προσφορά αναφέρει το όνομα και τη διεύθυνση του υποβάλλοντος την προσφορά και ισχύει μόνον εφόσον :

α ) αφορά ελάχιστη συνολική ποσότητα 6 200 τόνων βουτύρου, εκ των οποίων 50 % βρίσκονται στην κατοχή του ιρλανδικού οργανισμού παρέμβασης -

β) περιλαμβάνει μία μοναδική τιμή ανά τόνο, η οποία εκφράζεται σε Ecu, για τη συνολική ποσότητα του βουτύρου που αναφέρεται στην προσφορά -

γ ) συνοδεύεται από τη γραπτή δέσμευση του υποβάλλοντος την προσφορά να παραιτηθεί από κάθε απαίτηση όσον αφορά την ποιότητα και τα χαρακτηριστικά του πωλούμενου βουτύρου καθώς και από τη γραπτή δέσμευσή του να εξάγει το βούτυρο που έχει κατακυρωθεί σ' αυτόν, ως έχει, εντός της προθεσμίας και προς τον προορισμό που αναφέρονται στον παρόντα κανονισμό -

δ ) προσκομίζεται η απόδειξη ότι ο υποβάλλων την προσφορά έχει συστήσει, πριν από τη λήξη της προθεσμίας για την υποβολή των προσφορών, εγγύηση διαγωνισμού 10 Ecu ανά τόνο προς διασφάλιση της εκτέλεσης των πρωτογενών απαιτήσεων σχετικά με τη διατήρηση της προσφοράς μετά από λήξη της προθεσμίας για την υποβολή των προσφορών, κατά την παραλαβή των πωλουμένων ποσοτήτων και κατά την πληρωμή των εξόδων αποθεματοποίησης που ενδεχομένως οφείλονται .

5 . Προκειμένου να τηρούνται οι όροι που προβλέπονται στην παράγραφο 4, ο ενδιαφερόμενος μπορεί να υποβάλει επιμέρους προσφορές σε πολλούς οργανισμούς παρέμβασης που αναφέρονται στο παράρτημα - στην περίπτωση αυτή, οι προσφορές φέρουν την ιδία τιμή που εκφράζεται σε Ecu .

6 . Το βούτυρο πρέπει να εισάγεται στη Σοβιετική Ένωση . Άρθρο 3

1 . Ο οργανισμός παρέμβασης ενημερώνει και θέτει στη διάθεση των ενδιαφερομένων, εφόσον το ζητήσουν, κατάλογο των ψυκτικών αποθηκών στις οποίες είναι αποθηκευμένο το βούτυρο που έχει τεθεί σε πώληση και τις διαθέσιμες ποσότητες .

2 . Ο οργανισμός παρέμβασης λαμβάνει τα απαραίτητα μέτρα για να παράσχει τη δυνατότητα στους ενδιαφερόμενους να εξετάσουν με δικά τους έξοδα, πριν από την υποβολή των προσφορών, δείγματα του βουτύρου που διατίθεται σε πώληση . Άρθρο 4

1 . Λαμβανομένων υπόψη των προσφορών που έχουν παραληφθεί και σύμφωνα με τη διαδικασία που προβλέπεται στο άρθρο 30 του κανονισμού ( ΕΟΚ ) αριθ . 804/68, καθορίζεται ελάχιστη τιμή πώλησης . Η προσφορά απορρίπτεται εάν η προτεινόμενη τιμή είναι κατώτερη από την ελάχιστη τιμή . Στην περίπτωση κατά την οποία, δεδομένου ότι λαμβάνονται υπόψη περισσότερες προσφορές οι οποίες φέρουν τις ίδιες τιμές ή παρουσιάζουν την ίδια διαφορά με την ελάχιστη τιμή, ενδέχεται να ξεπεραστεί η ποσότητα που είναι ακόμη διαθέσιμη, γίνεται κατανομή της διαθέσιμης ποσότητας κατ' αναλογία των ποσοτήτων που αναφέρονται στις εν λόγω προσφορές .

Είναι δυνατόν να αποφασισθεί να μη δοθεί συνέχεια στο διαγωνισμό . Στην περίπτωση αυτή, καθώς και στη περίπτωση κατά την οποία το σύνολο των λαμβανομένων προσφορών δεν επιτρέπει την επίτευξη της συνολικής ποσότητας που αναφέρεται στο άρθρο 1, μπορεί να αποφασισθεί η διεξαγωγή νέου διαγωνισμού .

2 . Συγχρόνως με την ελάχιστη τιμή πωλήσεως και σύμφωνα με την ίδια διαδικασία, καθορίζεται το ποσό των εγγυήσεων που αναφέρονται στο άρθρο 5 παράγραφος 1 πρώτο εδάφιο πρώτη και δεύτερη περίπτωση, καθώς και ο συντελεστής που εφαρμόζεται στα νομισματικά εξισωτικά ποσά, τα οποία εφαρμόζονται, κατά περίπτωση, στο πωλούμενο βούτυρο .

3 . Ο οργανισμός παρέμβασης ενημερώνει αμέσως κάθε υποβάλλοντα προσφορά για το αποτέλεσμα της συμμετοχής του στο διαγωνισμό .

4 . Οι υποχρεώσεις που απορρέουν από το διαγωνισμό δεν είναι μεταβιβάσιμες . Άρθρο 5

1 . Πριν από την παραλαβή του βουτύρου και εντός της προθεσμίας που προβλέπεται στην παράγραφο 2, ο αγοραστής συστήνει στο σχετικό οργανισμό παρέμβασης, για κάθε ποσότητα που παραλαμβάνει :

- εγγύηση προς διασφάλιση της εκτέλεσης της πρωτογενούς απαίτησης σχετικά με την εισαγωγή του βουτύρου στη χώρα προορισμού - κατά παρέκκλιση από το άρθρο 17 παράγραφος 1 του κανονισμού ( ΕΟΚ ) αριθ . 3665/85 του Συμβουλίου ( 11 ) η εισαγωγή πρέπει να πραγματοποιηθεί το αργότερο στις 30 Σεπτεμβρίου 1991 - εντούτοις, εάν ο ενδιαφερόμενος δεν μπορεί να περατώσει τις παραδόσεις κατά την ημερομηνία αυτή λόγω αδυναμίας της Σοβιετικής Ένωσης να εξασφαλίσει την παραλαβή, οι προβλεπόμενες παραδόσεις μπορούν να περατωθούν το αργότερο στις 31 Δεκεμβρίου 1991,

- εγγύηση προς διασφάλιση της εκτέλεσης της πρωτογενούς απαίτησης σχετικά με την καταβολή της τιμής πωλήσεως, εάν αυτή καταβάλλεται μετά από την παραλαβή .

Εκτός από περίπτωση ανωτέρας βίας, η εγγύηση που αναφέρεται στο πρώτο εδάφιο πρώτη περίπτωση καταπίπτει κατ' αναλογία των ποσοτήτων, για τις οποίες οι αποδείξεις που αναφέρονται στο άρθρο 18 του κανονισμού ( ΕΟΚ ) αριθ . 569/88 δεν έχουν προσκομισθεί εντός προθεσμίας δώδεκα μηνών, που υπολογίζεται από την ημερομηνία αποδοχής της διασάφησης εξαγωγής .

2 . Ο αγοραστής προβαίνει στην παραλαβή του βουτύρου που έχει πωληθεί το αργότερο στις 31 Αυγούστου 1991 και είναι οφειλέτης των εξόδων αποθεματοποίησης για τις ποσότητες που έχουν παραληφθεί μετά από αυτή την ημερομηνία . Η παραλαβή μπορεί να κατανέμεται σε επιμέρους ποσότητες, εκ των οποίων καθεμία δεν είναι δυνατόν να είναι κατώτερη από 20 τόνους .

3 . Ο αγοραστής καταβάλλει στον οργανισμό παρέμβασης, το αργότερο στις 31 Αυγούστου 1991, την τιμή πώλησης που έχει προτείνει στην προσφορά αγοράς .

4 . Εάν ο αγοραστής δεν έχει πραγματοποιήσει την καταβολή που αναφέρεται στην παράγραφο 3 εντός της ταχθείσης προθεσμίας, η εγγύηση που αναφέρεται στην παράγραφο 1 πρώτο εδάφιο δεύτερη περίπτωση καταπίπτει για τις σχετικές ποσότητες . Άρθρο 6

1 . Το βούτυρο παραδίδεται από τον οργανισμό παρέμβασης σε συσκευασίες που φέρουν την ακόλουθη μνεία με γράμματα ύψους ενός εκατοστού τουλάχιστον, στη γλώσσα ή στις γλώσσες της χώρας εξαγωγής :

"Κανονισμός ( ΕΟΚ) αριθ . 863/91 : Βούτυρο για τη Σοβιετική Ένωση ."

2 . Ο οργανισμός παρέμβασης παραδίδει στον υπερθεματιστή απόδειξη παραλαβής που αναφέρει :

- την ποσότητα του βουτύρου για την οποία έχουν συσταθεί η εγγύηση ή οι εγγυήσεις που αναφέρονται στο άρθρο 5 παράγραφος 1,

- την ψυκτική αποθήκη όπου η ποσότητα αυτή είναι αποθηκευμένη . Άρθρο 7

Η ισοτιμία που εφαρμόζεται στο πλαίσιο του παρόντος κανονισμού είναι η αντιπροσωπευτική ισοτιμία που ισχύει την ημέρα λήξεως της προθεσμίας για την υποβολή των προσφορών . Άρθρο 8

Στο μέρος Ι "Προϊόντα που προορίζονται για εξαγωγή ως έχουν" στο παράρτημα του κανονισμού ( ΕΟΚ ) αριθ . 569 /88, προστίθενται το ακόλουθο σημείο καθώς και η σχετική υποσημείωση :

"84 . Κανονισμός ( ΕΟΚ ) αριθ . 863/91 της Επιτροπής της 8ης Απριλίου 1991 σχετικά με την ειδική πώληση βουτύρου παρέμβασης που προορίζεται για εξαγωγή στη Σοβιετική Ένωση ( 84 ).

( 84 ) ΕΕ αριθ . L 84 της 9 . 4 . 1991, σ . 11 ." Άρθρο 9 Όσον αφορά το βούτυρο που πωλείται βάσει του παρόντος κανονισμού, δεν χορηγείται καμία επιστροφή στην εξαγωγή . Τα νομισματικά εξισωτικά ποσά που εφαρμόζονται στο βούτυρο που πωλείται βάσει του παρόντος κανονισμού προσαρμόζονται με το συντελεστή που καθορίζεται σύμφωνα με το άρθρο 4 παράγραφος 2 . Άρθρο 10

Τα κράτη μέλη ανακοινώνουν στην Επιτροπή, το αργότερο κάθε Τρίτη, τις ποσότητες βουτύρου οι οποίες, κατά την προηγούμενη εβδομάδα :

- έχουν αφαιρεθεί από το απόθεμα,

- έχουν εξαχθεί,

- έχουν εισαχθεί στη Σοβιετική Ένωση . Άρθρο 11

Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 8 Απριλίου 1991 . Για την Επιτροπή

Ray MAC SHARRY

Μέλος της Επιτροπής ( 1 ) ΕΕ αριθ . L 148 της 28 . 6 . 1968, σ . 13 . ( 2 ) ΕΕ αριθ . L 362 της 27 . 12 . 1990, σ . 5 . ( 3 ) ΕΕ αριθ . L 164 της 24 . 6 . 1985, σ . 11 . ( 4 ) ΕΕ αριθ . L 81 της 28 . 3 . 1991, σ . 110 . ( 5 ) ΕΕ αριθ . L 169 της 18 . 7 . 1968, σ . 1 . ( 6 ) ΕΕ αριθ. L 362 της 27 . 12 . 1990, σ . 10 . ( 7 ) ΕΕ αριθ . L 55 της 1 . 3 . 1988, σ . 1 . ( 8 ) ΕΕ αριθ . L 85 της 5 . 4 . 1991, σ . 26 . ( 9 ) ΕΕ αριθ. L 205 της 3 . 8 . 1985, σ . 5 . ( 10 ) ΕΕ αριθ . L 364 της 14 . 12 . 1989, σ . 54 . ( 11 ) ΕΕ αριθ . L 354 της 30 . 12 . 1985, σ . 1 .

ΠΑΡΑΡΤΗΜΑ

Προκήρυξη διαγωνισμού για πώληση βουτύρου που ευρίσκεται στην κατοχή των κατωτέρω οργανισμών παρέμβασης, σύμφωνα με τον κανονισμό ( ΕΟΚ ) αριθ . 863/91 Ι . Κατανομή των ποσοτήτων βουτύρου που αναφέρονται στο άρθρο 1 ( σε τόνους )

Βέλγιο 3 000 τόνοι Δανία 4 000 τόνοι Γερμανία 5 000 τόνοι Ιρλανδία 62 000 τόνοι Κάτω Χώρες 50 000 τόνοι Σύνολο 124 000 τόνοι

ΙΙ . Διευθύνσεις σχετικών οργανισμών παρέμβασης

- Βέλγικος Οργανισμός Οικονομίας και Γεωργίας,

Τομέας "βιομηχανικά γεωργικά προϊόντα διατροφής",

Rue de Treves 82,

B-1040 Bruxelles.

( τηλ .: 32 2 230 17 40 - τέλεξ : 24076 και 65567 - τελεφάξ : 32 2 230 25 33 )

- EF-direktoratet,

Frederiksborggade 18,

DK -1360 Kobenhavn K .

( τηλ .: 45 31 92 70 00 - τέλεξ : 15137 EFDIR-DK - τελεφάξ : 45 33 92 69 48 )

- Bundesanstalt fuer landwirtschaftliche Marktordnung ( BALM ),

Adickesallee, 40,

D-6000 Frankfurt am Main .

( τηλ .: 49 691 56 40 - τέλεξ : 411 727 και 411 156- τελεφάξ : 1564651 - τελετέξ : 699 07 32 )

- Department of Agriculture and Food, Intervention Unit, Agriculture House,

Kildare Street,

IRL-Dublin 2 .

( τηλ .: 353 1 78 90 11 - τέλεξ : 93 607 agri-ei - τελεφάξ : 353 1 616 263 )

- Voedselvoorzienings In - en Verkoopbureau,

Burg . Kessenplein 3 - Postbus 960,

NL-6430 AZ Hoensbroek .

( τηλ .: 31 45 23 83 83 - τέλεξ : 56 396 - τελεφάξ : 31 45 22 27 35 )